open-index/open-wikipedia-markdown huggingface dataset:
Cordova

**Cordova** on kaupunki Alaskassa Copperjoen suun lähellä Orca Inletin päässä Prince William Soundin itäpuolella.

Vuoden  väestönlaskennassa Cordovan asukasluku oli 2&nbsp;454. Näistä oli etnisesti 71,11 % valkoisia ("white"), 10,35 % Amerikan alkuperäiskansoihin kuuluvia ja 10,07 % aasialaisia ("Asian").

Noin 80 kilometrin päässä Cordovasta on silta, joka tunnetaan nimellä Million Dollar Bridge. Tämä silta romahti vuoden 1964 maanjäristyksessä.

## Historiaa

Cordovan alue on vanhastaan tyynenmerenjuppikien (alutiiqit) asuinaluetta. Don Salvador Fidalgo nimesi Orcan salmen vuonna 1790 Puerto Córdovaksi Espanjan Cordoban mukaan. Kullanetsijät perustivat sinne 1884 kaupungin, joka on nykyisin nimeltään Cordova. Nimen Cordova antoi sille Copper River and Northwestern Railwayn rakentaja Michael Heney Puerto Córdovan salmen mukaan.

Yksi Alaskan ensimmäisistä öljykentistä löydettiin 1902 Katallasta 76 kilometriä Cordovasta kaakkoon. Kun Katalla todettiin huonoksi satamapaikaksi, Cordovasta tuli rautatien pääteasema ja satama, jonka kautta Kennicottista louhittu kuparimalmi oli tarkoitus kuljettaa muualle. Ensimmäinen kuparimalmilasti lastattiin höyrylaiva Northwesterniin ja kuljetettiin Tacomaan huhtikuussa 1911. Kuparikaivokset olivat toiminnassa vuoteen 1938 ja tuottivat yli 200 miljoonan dollarin edestä kuparia, kultaa ja hopeaa. Katallan öljykenttä tuotti vuoteen 1933, jolloin se tuhoutui tulipalossa.

Cordovan talous perustuu nykyisin kalastukseen ja kalasäilyketeollisuuteen sekä jonkin verran turismiin. Cordovassa on suuri kalastuslaivasto, joka toimii Prince William Soundilla, sekä kalankäsittelylaitoksia.

## Lähteet

## Aiheesta muualla
Apatiitti (kaupunki)

**Apatiitti** () on Murmanskin alueen toiseksi suurin kaupunki Luoteis-Venäjällä. Noin 63 000 asukkaan kaupunki sijaitsee Kuolan niemimaan länsiosassa Imandrajärven itäpäässä, Hiipinätuntureiden eteläpuolella.

Apatiitti on kaivosteollisuuskaupunki, jonka apatiittikaivokset avattiin vuonna 1929. Kaivosten ympärille kehittyi taajama, josta tuli kaupunki vuonna 1966. Fosfaattilannoitteissa käytettävän apatiitin tuotanto on aiheuttanut pahoja ympäristötuhoja kaupungin ympäristössä. Muurmannin rata kulkee Apatiitin kautta, jossa siitä erkanee haararata Hiipinään. Kaupungin itäpuolella on lentokenttä.

Suurten kaivosteollisuusyksiköiden lisäksi kaupungissa on muun muassa useita Venäjän tiedeakatemian Kuolan tiedekeskuksen laitoksia.

Apatiitin suomalainen ystävyyskunta on Keminmaa.

## Apatiitin kaupunkipiirikunta
Apatiitin kaupunki on **Apatiitin kaupunkipiirikunnan** () hallinnollinen keskus. Kaupunkipiiri käsittää seuraavat asutuskeskukset:
*Apatiitin kaupunki
*Tik-Guba (Тик-Губа), Tikolahti
*Hiipinän asemakylä, Hibiny (ж.д.ст. Хибины)

## Lähteet

## Aiheesta muualla

*Apatity: Info, News, Photos
Worms 4: Mayhem

**Worms 4: Mayhem** on Team 17:n kehittämä ja Codemastersin julkaisema vuoropohjainen strategiapeli, ja Worms-pelisarjan 13. osa. Peli on julkaistu 2005 PC:lle, PS2:lle ja Xboxille. Pelissä pelaajat yrittävät tappaa vastustajan matoja vaihtelevissa ja kolmiulotteisissa kentissä mielikuvituksellisilla aseilla. Peli etenee vuoropohjaisesti. Pelissä on yksin- ja moninpeli, joista moninpeli saattaa toimia paremmin sosiaalisen puolensa ansiosta.

Tässä Worms-pelissä on ensimmäistä kertaa mahdollisuus muokata matoa miten haluaa. Lisäksi pelissä pystyy tekemään oman aseen Weapon Factorylla. Näiden uudistusten vuoksi pelissä ei voi tehdä omia kenttiä kuten Worms 3D:ssä.
Aseita on lisätty entiseen todella paljon ja esimerkiksi ilmaiskujen tehot ovat aikaisempaa voimakkaampia.
Moninpelissä nähdään jo Worms World Partysta tuttu Wormpot. Yksinpelin puolelta löytyy erilaisia aseharjoituksia
sekä harjoitustehtäviä. Kentät ovat yleensä värikkäitä ja hyvin suuria. Usein kentissä on joku rakennus, jonka ympärille kenttä sijoittuu. Moninpelissä on erilaisia pelimuotoja. Tarjolla on lisäksi verkkopeli ja sen mukana chat.

## Pelitilat
* Deathmatch: Peruspeli, jossa viimeinen pelissä oleva joukkue voittaa.
* Homelands: Samanlainen kuin Deathmatch, mutta pelaajien madot ovat linnakkeissa.
* Destruction: Pelaajien on tuhottava toisten linnakkeet. Madon kuoltua se syntyy uudelleen kentän keskikohtaan. Muuten samanlainen kuin Homelands.
* Statue Defend: Samanlainen kuin Homelands, mutta Pelaajilla on patsaita ja pelaajan on puolustettava niitä ja tuhottava toisten patsaat.
* Survivor: Kaikilla pelaajilla on alussa yksi mato. Kun pelaajan mato kuolee, paikalle tulee toinen mato. Viimeinen pelissä oleva voittaa.

## Katso myös
* Tietoa pelisäveltäjä Bjørn Lynnestä

## Aiheesta muualla
* 
* Viralliset kotisivut 
* Codemastersin Worms 4: Mayhem sivut  
* Team 17:n viralliset sivut
Craig

**Craig** on kaupunki Itä-Alaskassa San Alberto Bayn rannalla. Vuoden  väestönlaskennassa sen asukasluku oli 1&nbsp;397. Näistä 67,07% oli etnisesti valkoisia (”white”) ja 21,69% Amerikan alkuperäiskansoihin kuuluvia. 

## Lähteet

## Aiheesta muualla
* Craig Google Localissa
Meloni

**Meloni** eli **herkkumeloni** (*Cucumis melo*) on kurkkuihin kuuluva kasvi. Sen hedelmää kutsutaan samalla nimellä. Ravinnoksi käytettäviä lajikeryhmiä ovat muun muassa cantaloupenmeloni eli verkkomeloni, galiameloni ja hunajameloni.

Meloni on yksivuotinen köynnös, joka kasvaa noin 1,5 metriä pitkäksi.

Meloni kuuluu eri sukuun kuin *[[liuskamelonit|Citrullus]]*-sukuun kuuluva vesimeloni. Melonit ovat yleensä vesimeloneita kiinteämpiä, ja niissä siemenet sijaitsevat hedelmän keskellä. Vesimeloneissa siemenet ovat tasaisesti jakautuneet koko hedelmälihaan.

Kun melonia haistelee kantaa vastapäätä hedelmän toiselta puolen, raaka meloni on lähes hajuton, kypsä taas tuoksuu hyvin voimakkaasti.

## Lähteet

## Aiheesta muualla
*Kassu – Kasvien suomenkieliset nimet: Meloni (''Cucumis melo'')
*Suomen Lajitietokeskus: Meloni (herkkumeloni) (''Cucumis melo'')
*Biolan: Me­lo­ni
*ITIS: ''Cucumis melo'' 
*United States Department of Agriculture (USDA): ''Cucumis melo'' 
*Flora of China: ''Cucumis melo'' 
*Food Component Database (FooDB): Muskmelon (''Cucumis melo'') 
*Dr. Duke's Phytochemical and Ethnobotanical Databases: Cucumis melo  
*Centre for Agriculture and Biosciences International (CABI): Cucumis melo (melon)
Zack de la Rocha

**Zacharias Manuel "Zack" de la Rocha** (s. 12. tammikuuta 1970 Long Beach, Los Angelesin piirikunta, Kalifornia) on funk-muusikko, muusikko, runoilija ja aktivisti, joka tunnetaan parhaiten yhdysvaltalaisen Rage Against the Machine -yhtyeen laulajana ja sanoittajana.

High schoolissa de la Rocha kiinnostui punk- ja hardcore-musiikista. Hän lauloi ja soitti kitaraa yhtyeessä nimeltä *Hardstance*. Hänen kiinnostuksensa yhtyeistä kuten Bad Religion ja Sex Pistols kääntyi yhtyeisiin kuten Minor Threat, Bad Brains ja The Teen Idles.

De la Rocha perusti yhtyeen nimeltään Inside Out, joka julkaisi singlen *No Spiritual Surrender*, Revelation Recordsin kautta vuonna 1990, ennen hajoamistaan.

De la Rocha kiinnostui hip hop -musiikista ja aloitti breikkaamisen paikallisissa klubeissa, joissa hän tapasi Tom Morellon ja Brad Wilkin. He perustivat Rage Against the Machinen, johon liittyi myös de la Rochan ystävä Tim Commerford.

Rage Against the Machinestä tuli yksi poliittisimmista yhtyeistä, jota soitettiin radiossa ja jonka musiikkivideoita näytettiin MTV:llä. De la Rocha taisteli henkilöiden, kuten Leonard Peltier ja Mumia Abu-Jamal, oikeuksista ja tuki Zapatista-liikettä Meksikossa.

Rage Against the Machinen toinen ja kolmas albumi olivat listaykkösiä Yhdysvalloissa, mutta eivät herättäneet poliittisesti liikettä, mitä de la Rocha olisi halunnut.

Lokakuussa 2000 de la Rocha lähti yllättäen Rage Against the Machinestä. Jotkut pitävät syynä Tim Commerfordin temppua MTV Video Music Awardseissa 2000.

De la Rocha ryhtyi myöhemmin työstämään sooloalbumiaan. Monia nimekkäitä yhteistyökumppaneita (muun muassa Trent Reznor, DJ Muggs ja ?uestlove) sisältänyt hanke meni kokonaan pieleen de la Rocha jätettyä ilmestymättä albumin viimeistelyvaiheisiin.

Siitä huolimatta muutamia hänen kappaleitaan, kuten "We Want It All" ja "March of Death", on julkaistu internetissä. "March of Death" on poliittinen kannanotto Irakin sotaan.

## Aiheesta muualla
* ZackDeLaRocha.Net
Kurkut

**Kurkut** eli **satokurkut** (*Cucumis*) on kurkkukasveihin kuuluva kasvisuku. Ne ovat ruohovartisia, meheviä köynnöksiä jotka tarttuvat alustaansa imukärhöjen avulla. Sukuun kuuluu noin 30 lajia, joista toiset elävät alkujaan Aasiassa (esimerkiksi kurkku), toiset taas Afrikassa (esimerkiksi meloni). Monia lajeja viljellään yleisesti ravinnoksi.

## Lajeja
* *[[Pikkelsikurkku|Cucumis anguria]]* – pikkelsikurkku eli gherkin
* *[[Cucumis chate]]*
* *[[Siilikurkku|Cucumis dipsaceus]]* – siilikurkku
* *[[Viikunakurkku|Cucumis ficifolius]]* – viikunakurkku
* *[[Cucumis humifructus]]*
* *[[Meloni|Cucumis melo]]* – meloni eli herkkumeloni (sokerimeloni)
** ''Cucumis melo'' Cantalupensis-Ryhmä – cantaluponmeloni
** ''Cucumis melo'' Hunajameloni-Ryhmä – hunajameloni
** ''Cucumis melo'' Verkkomeloni-Ryhmä – verkkomeloni
* *[[Kivakurkku|Cucumis metuliferus]]* – kivakurkku ("kiwano", "sarvimeloni", "hyytelömeloni")
* *[[Cucumis myriocarpus]]*
* *[[Äikäkurkku|Cucumis prophetarum]]* – äikäkurkku
* *[[Kurkku|Cucumis sativus]]* – kurkku eli vihanneskurkku

## Lähteet

## Aiheesta muualla
*Finto: Kassu – Kasvien suomenkieliset nimet: Kurkut (''Cucumis'')
*Suomen Lajitietokeskus: Kurkut (satokurkut) – ''Cucumis''
*United States Department of Agriculture (USDA): ''Cucumis'' 
*Flora of China: ''Cucumis'' 
*Lajit
Tim Commerford

**Timothy Robert "Tim" Commerford** (s. 26. helmikuuta 1968) on yhdysvaltalainen muusikko, joka on toiminut Rage Against the Machine, Audioslave ja Prophets of Rage -yhtyeiden basistina. Commerford on käyttänyt urallaan muun muassa taiteilijanimiä ”Timmy C” ja ”Y.tim.K”.

## Elämä
Commerford syntyi 26. helmikuuta 1968 Kaliforniassa. Hän oli perheensä lapsista nuorin. Hänen isänsä oli ilmailu-insinööri ja hänen äitinsä oli matemaatikko. Hänellä on irlantilaisia ja ranskalaisia sukujuuria. Commerford meni vuonna 2001 naimisiin Aleece Dimasin kanssa, joka on AIDS-aktivisti. Commerfordilla ja Dimasilla on kaksi poikaa, ja perhe asuu Malibussa.

Commerfordilla diagnosoitiin keväällä 2022 eturauhasen syöpä.

## Ura
Commerford tapasi Zack De La Rochan kouluikäisenä. Commerford ja de la Rocha perustivat kitaristi Tom Morellon ja rumpali Brad Wilkin kanssa Rage Against the Machine -yhtyeen vuonna 1991. Yhtyeen ensialbumi ilmestyi vuonna 1992.

Commerford kiipesi vunna 2000 MTV:n Video Music Awards -palkintogaalassa palmulavasteeseen ja kieltäytyi tulemasta alas, kun Rage Against the Machinen kappale Sleep Now in the Fire hävisi parhaan rock-videon palkinnon Limp Bizkitin kappaleelle "Break Stuff". Commerford pidätettiin, ja hän joutui yöksi putkaan. Muistellessaan tapahtumaa Loudwire-musiikkisivuston haastattelussa vuonna 2015 Commerford kutsui Limp Bizkitiä "yhdeksi musiikin historian typerimmistä bändeistä". Yhtye hajosi vuoden 2000 loppupuolella.

Commerford perusti vuonna 2001 Morellon, Wilkin ja Soundgarden-yhtyeestä tunnetun Chris Cornellin kanssa Audioslave-yhtyeen. Audioslave julkaisi kaikkiaan kolme albumia ennen kuin se hajosi vuonna 2007.

Rage Against the Machine yhdistyi uudestaan vuonna 2007 ja kiersi maailmaa vuoteen 2011 asti pitämässä konsertteja. Commerford perusti vuonna 2014 yhtyeen Future User ja vuonna 2015 yhtyeen Wakrat. Hän toimii molempien basistina ja vokalistina.

Commerford perusti Tom Morellon, Brad Wilkin, Public Enemy -yhtyeen Chuck D:n ja Cypress Hill -yhtyeen B-Realin kanssa superyhtyeen Prophets of Rage. Yhtye soittaa alkuperäisen materiaalin lisäksi covereita muun muassa Rage Against the Machinelta, Public Enemyltä ja Cypress Hillltä.

## Poliittiset näkemykset
Commerford on sanonut itseään "salaliittoteoristiksi". Vuonna 2015 Commerford esitti *[[Rolling Stone]]* -lehden haastattelussa näkemyksen, että Apollo-kuukävely on väärennös ja että Isis-järjestö on kuvitelma. Commerford on kuulunut Rage Against the Machine ja Prophets of Rage -yhtyeisiin, joiden kappaleiden sanoitukset ovat kantaaottavia.

## Lähteet

## Aiheesta muualla
*Rage Against The Machinen virallinen sivu
*Audioslaven virallinen sivu
*Audioslaven fani-sivut
Grand Rapids (Kanada)

**Grand Rapids** on kaupunki Manitoban provinssin keskiosassa Kanadassa. Kaupunki sijaitsee Winnipegjärven länsirannalla sen pohjoisosassa, paikassa jossa Saskatchewanjoki laskee Cedarjärven kautta Winnipegjärveen. Joen etelärannalla sijaitsee Grand Rapids First Nation -intiaanireservaatti. Nimi Grand Rapids, *suuret kosket*, on peräisin kaupungin paikalla ennen virranneesta vuolaasta koskesta, joka sittemmin on padottu.

Kaupungin ja intiaanireservaatin yhteenlaskettu asukasluku on noin 987.

## Historiaa
Grand Rapidsin historia kauppapaikkana alkoi vuonna 1741, kun Pierre La Vérendrye perusti nykyisen keskustan itäpuolelle, Saskatchewanjoen pohjoisrannalle Fort Bourbonin linnoituksen.

Grand Rapidsin kaupunki kehittyi Saskatchewanjoen suulle turkiskaupan myötä. Kun liikenne Winnipegjärvellä ja Saskatchewanjoella lisääntyi 1800–1900-lukujen vaihteessa, Grand Rapidsin asema kauppapaikkana vahvistui hieman. Alusten lasti ja matkustajat oli siirrettävä maitse koskien ohitse Winnipegjärven ja Cedarjärven välillä. Myötävirtaan kuorma laskettiin veneissä, mutta raskaiden kuormien nostaminen vastavirtaan vaati runsaasti ihmis- tai hevosvoimaa.

Kaupunki sijaitsi kahden tärkeän Winnipegjärven turkiskauppareitin varrella, sillä se oli sekä Hudson's Bay Companyn että North West Companyn suosimien luontaisten kauppareittien varrella. Alueella on käyty yhtiöiden keskinäisiä valtataisteluja aina turkiskaupan monopolin purkaantumisesta lähtien.

### Grand Rapids Tramway
Kosken rannalle rakennettiin vuonna 1877 viiden ja puolen kilometrin mittainen hevosraitiotie, Grand Rapids Tramway, jonka tarkoitus oli helpottaa purjeveneillä ja kanooteilla saapuneiden tavaroiden ja matkustajien siirtämistä kosken ohitse. Raitiotien kiskotus hankittiin Yhdysvalloista ja kuljetettiin höyryvene SS Colvilella Grand Rapidsiin. Raitiotie oli käytössä vain lyhyen aikaa 1870–1890-luvuilla, kun rautateiden rakentaminen toisaalle käytännössä lopetti Winnipegjärveltä Saskatchewanjoelle kulkevan liikenteen. Grand Rapidsin satamassa riehui tulipalo vuonna 1894, ja tämän yhteydessä tuhoutui useiden satamarakennusten lisäksi myös Hudson's Bay Companyn omistama höyryalus *[[SS Colvile]]*. Jo vuonna 1900 tämän lyhyen raitiotien liikennöinti oli satunnaista turistiliikennettä lukuun ottamatta päättynyt. Viimeinen maininta raitiotien toiminnasta on vuodelta 1932: tällöin raitiotien on täytynyt olla jo erittäin huonossa kunnossa. Nykyisin kaksi kolmasosaa ratalinjasta on 1960-luvulla rakennetun tekojärven valtaamalla alueella.

### Liikenteen väheneminen
Kun rahtiliikenne pikkuhiljaa siirtyi maanteille, Grand Rapidsin kaupunki on saanut viettää hiljaiseloa. Vielä 1960-luvulle tuo Winnipegjärven luoteiskulman ainoa rantakaupunki sai toimia SS Keenoran välietappina, mutta Keenoran poistuttua liikenteestä ovat pienen sataman ainoat käyttäjät olleet kalastusalukset.

## Lähteet

## Aiheesta muualla
* Manitoba Historical Society: Grand Rapids Tramway 
*
Flynnin ilmiö

**Flynnin ilmiö** tarkoittaa älykkyyttä mitattaessa esiintyvää pitkän aikavälin kehitystä, jossa tulosten keskiarvo väestötasolla nousee ajan myötä. Havainto on nimetty uusiseelantilaisen filosofin ja älykkyystutkijan James R. Flynnin mukaan. 

Ilmiön selitysyrityksiä ovat olleet muun muassa pienempi perhekoko, tehokkaampi koulutus, ravinnon kehittyminen, elinympäristön monimutkaistuminen ja heteroosi eli alleelien sekoittumisen tuomat hyödyt yksilönkehityksessä. Havainto saattaa ihmetyttää varsinkin ihmisiä, jotka uskovat älykkyystestien mittaavan ihmisyksilön absoluuttista, muuttumatonta älykkyyttä, koska se tarkoittaisi, että uudet sukupolvet ovat aina aiempia älykkäämpiä. Flynn itse ei usko tähän. 

Vuonna 2001 Flynn ja ekonomi William T. Dickens esittivät mekanismin, jolla ympäristötekijöiden vaikutus älykkyysosamäärään voisi korostua takaisinkytkennän kautta artikkelissa ”Heritability estimates versus large environmental effects: The IQ paradox resolved”, joka julkaistiin *Psychological Review* -lehdessä.

Vuonna 2005 Colom ryhmineen esitti aineistoa, jossa espanjalaisten lasten älykkyysosamäärä kasvoi sitä enemmän mitä enemmän heidän ravintonsa parani.

Koulutuksen ja Flynnin ilmiön suhdetta puolestaan ovat tutkineet viime aikoina esimerkiksi Teasdale ja Owen (2005). He havaitsivat, että 500&nbsp;000 tanskalaisen miehen ÄO-testauksissa vuosien 1959 ja 2004 välissä oli nousua 1990-luvun loppua kohti ja sitten lasku 1990-lukua edeltäneelle tasolle. He arvelivat, että tätä kehitystä edesauttoi samaan aikaan tapahtunut opiskelijamäärien väheneminen 16–18-vuotiaille tarkoitetuissa kolmivuotisissa edistyneemmän tason koulutusohjelmissa.

## Lähteet

## Kirjallisuutta
* Flynn, James R.: *What Is Intelligence?: Beyond the Flynn Effect*.
Radio Voima

**Radio Voima** on Lahdessa toimiva kaupallinen paikallisradio. Radion päätoimittaja ja toimitusjohtaja on Matti Eve.

Radio Voima kuuluu Päijät-Hämeessä (Radiomäki) taajuudella 98,6 MHz, Itä-Hämeessä (Nuoramoinen) taajuudella 94,9 MHz, Kanta-Hämeessä (Erkylä) taajuudella 91,0 MHz sekä Kymenlaaksossa taajuuksilla 99,9 MHz (Mansikkavuori) ja 95,8 MHz (Palomäki).

Lokakuussa 2022 Hämeen Media sai Radio Voimalle toimiluvan Hausjärvelle.

Radio 99 (nyk. Radio Voima) valittiin Vuoden 2005 radioksi. Taajuudella toimi marraskuusta 1990 paikallisradio nimeltään Lahden Kanava 99 ja sen alkuperäinen taajuus oli 99,0 MHz. Toimintaa pyörittäneen Tiimarin perustajana tunnetun Kari Sulkasen omistaman yhtiön ajauduttua konkurssiin 2000-luvun alussa taajuudella jatkoi työntekijöiden voimin Monday's Special Oy. Radioaseman  nimenä oli Radio 99 marraskuuhun 2007 asti.  Radio Voiman taustayhtiö Monday´s special kuuluu nykyään Keskisuomalainen Mediaan.

Radio Voiman kuuluvuusalue laajeni 1. marraskuuta 2025 Kouvolaan 95,8 MHz, Kotkaan ja Haminaan 99,9 MHz.

Mediatalo Keskisuomalaisen radiokanavilla Radio Keskisuomalainen, Savon Aallot, Karjalainen Syke ja Radio Voima tulee sunnuntai-aamuissa klo 10-11 ja uusintana tiistai-illassa klo 18-19 Heikki ”Hector” Harman juontama musiikin erikoisohjelma Pop eilen – toissapäivänä, jossa soitetaan 50-, 60- ja 70-lukujen musiikkia.

## Lähteet

## Aiheesta muualla

* Radio Voiman virallinen sivusto
* Suomen Radioiden Liitto 
* Kuuluvuuskartta  Radio Voima
Pakilan Veto

**Pakilan Veto ry** **(PaVe)** on pohjoishelsinkiläinen Paloheinässä toimiva urheiluseura, joka on perustettu vuonna 1934. Seura keskittyy maastohiihtoon mutta lajeina on aiemmin ollut myös paini, pesäpallo, jääkiekko ja yleisurheilu. Seura on myös Hiihtoliiton tähtiseura.

Nuorisotoiminta on seuran vahvuus. Säännöllisesti harjoittelevia ryhmiä on viisivuotiaista lapsista (minisomparyhmä) alkaen, harjoitukset ympäri vuoden. Talvisin Pakilan Veto järjestää lapsille hiihtokoulun sekä sopimuksesta tekniikkavalmennusta myös varttuneimmille hiihtäjille ja ryhmille. Vuosittain seura on järjestänyt Paloheinässä piirikunnalliset Paloheinä-hiihdot, kansalliset Haltiavuoren hiihdot sekä kauden päättävät Romuhiihdot. Seura järjestää harjoituksia myös ympäri pääkaupunkiseutua.

## Lähteet

## Aiheesta muualla
*Pakilan Vedon sivusto
Pakilan Visa

**Pakilan Visa** on urheiluseura, joka on perustettu vuonna 1936. Seuran toimintalajeina ovat koripallo, salibandy, yleisurheilu ja kuntourheilu. Pakilan Visan toiminta-alue on Pohjois-Helsinki, mutta jäseniä on ympäri pääkaupunkiseutua.

## Historiaa

Pakilan Visalla oli tärkeä osa Pakilan työväenliikkeen toimintaa, jolle oli ominaista 1930-luvulla vasemmistolainen suuntautuminen. Muiden entisten pakilalaisten vasemmistolaisyhdistysten, kuten työväenyhdistys Salaman tavoin pakilalaiset urheiluseurat joutuivat aikoinaan valtion seurantaan: yksi Pakilan Visan edeltäjistä, Pakinkylän Veljet, lakkautettiin 1932, ja sen toimipaikka Pakilan työväentalo takavarikoitiin.

## Nykyinen toiminta

Pakilan Visa on merkittävä koripallon kasvattajaseura. Joukkueita on 7-vuotiaista 18-vuotiaisiin. Koripallojoukkueet pelaavat Koripalloliiton Eteläisen alueen sarjoissa. Palloiluun keskittyvät liikuntaleikkikoulut toimivat Käpylän, Kumpulan ja Pakilan alueilla. 
Salibandyssa Visalla on poikajoukkueita. Lisäksi kesäisin seura järjestää lasten yleisurheilukouluja. Koripallossa seuralla on lisäksi lukuisia aikuisjoukkueita Eteläisen alueen sarjoissa.

## Lähteet

## Aiheesta muualla

*Pakilan Visan internet-sivut
*Pakilan Visan historiaa 
*Pakilan Seudun Historia. Pakilan Seudun Historia ry. Helsinki 1981.
*Visa Pakilasta. Pakilan Visan 75-vuotisjuhlateos. Ossi Viita. Helsinki 2011.
Emic

**Emic** ja **etic** ovat yhteiskunta- ja käyttäytymistieteissä, varsinkin kulttuurien tutkimuksessa kaksi erilaista tapaa jäsentää tietoa ihmisten käyttäytymisestä. Emic-taso tarkoittaa käyttäytymisen kuvaamista termein, jotka ovat henkilön itsensä (tiedostaen tai tiedostamatta) ymmärtämiä. Etic-taso tarkoittaa käyttäytymisen kuvausta termein, jotka ulkopuolinen havainnoja ymmärtää. Emic-tasoa käytetään tutkittaessa kulttuuria paikallisesti, etic-tasoa tutkittaessa kulttuuria yleensä ja vertailtaessa eri kulttuureita.

Etic-taso on tutkijan luoma abstraktio emic-tasosta, jossa kulttuurin käsitteet on käännetty etic-kielelle. Etic-tason käsitteet on johdettu tietyn kulttuurin emic-käsitteistä.

Lingvisti Kenneth Pike on johtanut emic- ja etic-termit termeistä phonemic ja phonetic (foneeminen ja foneettinen).

## Lähteet
*
Viisi (yhtye)

**Viisi** on vuonna 2003 perustettu viiden naisen muodostama a cappella -yhtye. Kokoonpano on julkaissut kaksi albumia sekä tehnyt satoja yrityskeikkoja ja lukuisia konsertteja. Yhtyeessä laulavat Virpi Eroma, Saima Hyökki, Pauliina Kokkonen, Essi Marila ja Aliina Mäkitalo. Viisi on uransa alusta lähtien sovittanut kaikki kappaleensa itse, ja maaliskuun lopussa 2010 julkaistun esikoisalbumin kaikki laulut ovat yhtyeen jäsenen Virpi Eroman sävellyksiä. Sanoituksia yhtyeelle ovat tehneet muun muassa Mariska, Paula Vesala, Heimo Hatakka ja Inka Nousiainen.

Keväällä 2011 Helsingissä alkaneella *Viiden vietävänä* -klubilla loppuunmyydyilla keikoilla vierailijoina olivat muun muassa Maija Vilkkumaa, Tuure Kilpeläinen, Hanna Pakarinen ja Mariska. Menestysklubin innoittamana yhtye teki vuonna 2012 eri puolella Suomea vierailleen *Viiden vietävänä Maija Vilkkumaa* -kiertueen. Yhtyeen perinteisiin on kuulunut myös vuosittainen joulukiertue.

Viisi jäi tauolle kesällä 2013, mutta yhtye on senkin jälkeen edelleen esiintynyt yksityistilaisuuksissa. Lokakuun 2013 lopussa yhtye teki kolme kaupunkia kattaneen Kiinan kiertueen. Lokakuussa 2014 Viisi ilmoitti lopettavansa toimintansa huhtikuussa 2015 Savoy-teatterissa järjestettävään konserttiin.

## Diskografia
### Albumit

### Singlet

### EP:t

## Lähteet

## Aiheesta muualla
*Viiden kotisivut 
*Viiden virallinen Facebook-sivu
*
Geoff Rowley

**Geoffery Joseph Rowley** (s. 6. kesäkuuta 1976 Liverpool, Englanti) on ammattilaisrullalautailija, joka nykyisin asuu Huntington Beachissä, Kaliforniassa. Geoff aloitti rullalautailun 13-vuotiaana, ja on rullalautaillut yli 18 vuotta. Hän varttui Ison-Britannian kaduilla lautaillen ja valittiin Thrasher-lehden vuoden rullalautailijaksi vuonna 2000. Hänen nimikkotemppunsa on Rowley Darkslide. Geoff nauttii valokuvaamisesta ja metsästämisestä, vaikka omaakin vahvan vegaanihistorian. Myös straight edge -aatteen Geoff on hylännyt menneisyyteen.

## Esiintymiset televisiossa/videolla

* **1994:** Hookups - "Asian Goddess"
* **1995:** 411 VM - "Issue #13"
* **1996:** Transworld - "Uno"
* **1997:** Volcom - "Freedom Wig"
* **1998:** 411 VM - "Issue #30"
* **1999:** Transworld - "Feedback"
* **2000:** 411 - "Best of Vol 6"
* **2000:** Bam Margera - "CKY2K"
* **2000:** Digital - "Issue #2"
* **2002:** Flip - "Sorry"
* **2003:** Flip - "Really Sorry"
* **2004:** Volcom - "Chicagof"
* **2005:** Volcom - "Chicagof: The Hook"
* **2009:** Flip - "Extremely Sorry"

## Lähteet

## Aiheesta muualla
*Team Page on Volcom 
*Team Page on Vans 
*The Complete and Uncut Geoff Rowley Interview
*Rowley Web Exclusive Interview
*Interview w/ Geoff Rowley
*Geoff Rowley Interview
*Thrill of the hunt: the Rowley interview
Delta Junction

**Delta Junction** on kaupunki Alaskassa. Se sijaitsee Delta- ja Tananajokien kohtauspisteessä. Sen asukasluku oli vuonna  840.

## Historiaa

Athapaska-intiaanit ovat asuttaneet Alaskan sisäosia eläen metsästäen ja kalastaen ainakin 10&nbsp;000 vuotta. 

Vuonna 1928 alueelle tuotiin Montanasta 23 biisonin lauma, koska niiden pelättiin kuolevan sukupuuttoon Yhdysvalloissa. Aluetta, jossa ne vaelsivat kutsuttiin nimellä Buffalo Center, joka on yhteneväinen nykyisen Delta Junctionin kanssa. Nykyinen biisonikanta pidetään noin tuhannessa eläimessä.

Toisen maailmansodan aikana rakennetun Alaska Highwayn ja Richardson Highwayn risteyskohtaan syntyi Delta Junction. Kahdeksan kilometriä etelään Delta Junctionista rakennettiin sodan aikana myös Allen Army Airfield, jota käytettiin tarvikkeiden lähettämiseen Venäjälle. 

Sodan jälkeen perustettiin Yhdysvaltojen armeijan tukikohta Fort Greely lentokentän viereen. Kylmän sodan aikana sitä ja ympäröivää aluetta käytettiin sotilaiden koulutusalueena. Vuonna 1957 Richardson Highway päällystettiin, kuten samaan aikaan myös osia Alaska Highwaysta. Tukikohta ja turismi nostivat alueen taloutta ja sen kaupallinen keskus muutti Big Deltasta Delta Junctioniin. 
North Slopesta löydettiin öljyä vuonna 1968. Öljyputken rakentaminen North Slopesta Valdeziin alkoi vuonna 1974 ja rakennustyöt kohensivat myös Delta Junctionin alueen taloutta. Kaupunki koki kultaryntäykseen verrattavan hetkellisen kasvubuumin. 

1970-luvun lopulla ja 1980-luvun alussa Alaskan osavaltio panosti varoja maanviljelyyn ja perusti kaupungin itäpuolelle maatiloja ohranviljelyä varten. Projekti kuitenkin epäonnistui. Poliittiset paineet ja kasvavat kustannukset johtivat projektin lopettamiseen kuvernöörien vaihtumisen myötä. 

1980-luvulla öljyputken rakentaminen päättyi ja uusi valtatie George Parks Highway lyhensi matkaa Anchoragen ja Fairbanksin välillä. Monet matkailijat käyttivät uutta reittiä, ohittaen Delta Junctionin. Nämä seikat aiheuttivat kaupungin talouden alamäen.

1990- ja 2000-luvuilla kaupunkiin on muuttanut paljon ihmisiä entisen Neuvostoliiton alueilta. Vuonna 1995 Fort Greelya alettiin asteittain sulkea. Vuonna 2002 jolloin sulkeminen oli saatu päätökseen, tukikohdassa oli enää 100 työntekijää lähinnä ylläpitotehtävissä. Pian tämän jälkeen Yhdysvaltain hallitus ilmoitti suunnitelmista rakentaa ohjuspuolustustukikohta Fort Greelyyn. 

Viime vuosina Delta Junctionin talous on elpynyt kovaa vauhtia Fort Greelyn ohjustukikohdan rakentamisen myötä. Yritykset kuten Boeing, Boechtel ja Brown and Root ovat avanneet toimistojaan. Delta Junctionin pohjoispuolelle avattiin Pogon kultakaivos lähelle Goodpasterjokea. 

## Lähteet

## Aiheesta muualla
Queensrÿche (EP)

**Queensrÿche** on seattlelaisen Queensrÿche-metalliyhtyeen vuonna 1983 julkaistu ensi-EP. ”Queen of the Reich”- ja ”Nightrider”-kappaleista on tehty musiikkivideot.

## Kappaleluettelo
# 
# 
# 
# 

### Vuoden 1988 uusintajulkaisun bonuskappale




### Vuoden 2003 uusintajulkaisun bonuskappaleet














## Kokoonpano
* Chris DeGarmo – kitara
* Michael Wilton – kitara
* Geoff Tate – laulu
* Scott Rockenfield – rummut
* Eddie Jackson – basso

## Singlet

* *The Lady Wore Black* (1983)

## Lähteet

## Aiheesta muualla
*Queensrÿche.com – Queensrÿche EP
* 
*
Lemony Snicketin surkeiden sattumusten sarja

**Lemony Snicketin surkeiden sattumusten sarja** (*Lemony Snicket’s A Series of Unfortunate Events*) on vuonna 2004 ensi-iltansa saanut Brad Silberlingin ohjaama elokuva.
Elokuva perustuu kirjailija Lemony Snicketin *[[Surkeiden sattumusten sarja]]* -kirjasarjan kolmeen ensimmäiseen osaan.

## Juoni

*Lemony Snicketin surkeiden sattumusten sarja* valmistelee alusta lähtien katsojiaan synkkyyteen ja kurjaan tarinaan. Elokuva kertoo Baudelairen perheen kolmen orvoksi jäävän sisaruksen seikkailuista ja vastoinkäymisistä synkässä ja surullisessa maailmassa. Suuri tulipalo vie perheeltä kodin sekä lasten isän ja äidin. Orvoiksi jääneet Sunny, Klaus ja Violet sijoitetaan hullun ja ahneen (ja surkean) hahmon, kreivi Olafin (Jim Carrey), hoiviin. Hänellä on mielessään vain lasten suuren perinnön saaminen itselleen.

Kreivi Olaf ei kaihda mitään keinoja jättiomaisuuden saamiseksi, ja murhaa useita ihmisiä tämä tavoite mielessään. Viranomaiset eivät kuuntele ollenkaan lasten tarinaa, vaan sijoittavat heidät aina vain uusiin perheisiin Olafin saalistettavaksi. Samalla matkataan vaarallisesta seikkailusta toiseen.

## Näyttelijät

## Vastaanotto
### Palkinnot
Elokuva sai Oscar-palkinnon parhaasta maskeerauksesta. Se oli Oscar-ehdokkaana myös lavastuksesta, puvustuksesta ja musiikista.

## Lähteet
Japanin keisarillinen sinetti

**Japanin valtiollinen sinetti** () tai **keisarillinen sinetti** on Japanissa vaakunan tapaan käytetty tunnus, johon on kuvattu tyylitelty krysanteemin kukka. Yleisemmin krysanteemisymboleita kutsutaan nimellä *[[kikukamon]]* () eli ’krysanteeminkukka-mon’. Japanin laissa ei ole määritelty vaakunaa, joten sen sijaan esimerkiksi Japanin passin kannessa käytetään keisarillista krysanteemisinettiä. Passeissa symbolia on käytetty vuodesta 1926 lähtien.

Historiallisesti krysanteemisymbolia käytettiin myös laajalti aatelin ja daimioiden keskuudessa, ja siitä oli lukuisia erilaisia versioita, joissa krysanteemi saatettiin myös yhdistää muihin elementteihin. Vuonna 1871 sen käyttö rajoitettiin lailla vain keisarihuoneelle. Keisariperhe saa käyttää 16-terälehtistä krysanteemia (), muut keisarihuoneen jäsenet 14-terälehtistä, alapuolelta kuvattua krysanteemia (). 

## Kuvia

Tiedosto:Imperial Seal of Japan.svg|16-terälehtinen krysanteemisinetti
Tiedosto:MeijiShrineImperialCrestTorii1220.jpg|Sinetti keisarillisessa Meiji-jingū-pyhäkössä
Tiedosto:Japanese_Crest_of_Akisino_no_miya.svg|Prinssi Akishinon sinetti


## Lähteet

## Aiheesta muualla
Harlekiini

**Harlekiini** (, ) on koominen, zanneihin eli köyhälistöön kuuluva
palvelijan tyyppihahmo commedia dell'artessa. Harlekiinihahmo esiintyy myös myöhemmissä pantomiimiesityksissä. Harlekiini on  kevytmielinen ja nokkela herrasmiehen nuori miespalvelija sekä palvelustytön liehittelijä. Harlekiini on yleensä näytelmissä johtava palvelija, joka on juonen kannalta keskeisessä asemassa .

Hahmon nimi on peräisin hellequinista, joka oli keskiaikaisissa ranskalaisissa näytelmissä esiintynyt koominen paholainen. Harlekiini nousi 1500-luvun jälkipuoliskolla vähitellen tärkeään asemaan teatteriesityksissä. 

Commedia dell'arten alkuvaiheessa 1500-luvun puolivälissä Harlekiini kuului zanneihin, ovelien ja ahneiden palvelijoiden joukkoon. Harlekiini oli aluksi pelkurimainen ja taikauskoinen, ja häntä vaivasi jatkuva rahan ja ruoan puute. 1600-luvun alkuun mennessä Harlekiinista oli tullut uskollinen palvelija, kärsivällinen, hyväuskoinen ja rakastunut. Viimeksi mainittu ominaisuus johti hänet usein vaikeuksiin, joista hän onnistui selviytymään nokkeluutensa ja loputtoman hyväntuulisuutensa avulla. Harlekiinilla oli löyhä moraali, mutta muista commedia dell'arten palvelijahahmoista poiketen Harlekiini ei ollut luonteeltaan ilkeä, eikä kantanut kaunaa tai kostanut niille, jotka olivat petkuttaneet häntä.

Vuoden 1700 jälkeen Harlekiini otettiin mukaan teattereiden komedioiden pantomiimiesityksiin, mutta sille annettiin uusi rooli – Harlekiinista tuli yksi nuorista rakastavaisista. Tässä roolissa Harlekiini esiintyy nykyisin pantomiimiesityksissä, esimerkiksi Kööpenhaminan Tivolissa.

Harlekiinin asu koostui alun perin talonpoikaispaidasta ja pitkistä housuista, joita oli paikkailtu monilla eri paria olevilla  kangastilkuilla. Myöhemmin se kehittyi tiukasti istuvaksi puvuksi, joka oli koristeltu värikkäillä kolmioilla ja vinoneliöillä, ja siihen kuului myös keppi tai puinen miekka. Harlekiinilla on lisäksi kasvoillaan musta puolinaamio. Harlekiini puhui aluksi riettaasti ja töykeästi, mutta hahmon kielenkäyttö on ajan myötä muuttunut hillitymmäksi.

Harlekiinin esikuvan mukaan kehittyneitä kansallisia ilveilijähahmoja ovat Espanjassa Gracioso ja Saksassa Hanswurst.

## Lähteet
Dillingham

**Dillingham** on kaupunki Lounais-Alaskassa Nushagak Bayn rannalla. Vuoden  väestönlaskennassa sen asukasluku oli 2&nbsp;466. Näistä 52,55% edusti etnisesti Amerikan alkuperäiskansoja.

Dillingham tunnettiin ennen maailman lohipääkaupunkina. Nykyään kaupallinen kalastus ei ole enää yhtä tuottoisaa johtuen kalanviljelystä.

## Historiaa
Dillinghamin aluetta ovat asuttaneet sekä jupikit että athapaskat. Dillinghamista tuli kaupankäyntikeskus vuonna 1818 venäläisten rakennettua kauppa-aseman. Aluetta kutsuttiin nimellä Nushagak, Nushagakjoen mukaan. Nushagakista tuli paikka, johon Kuskokwimjoen, Alaskan niemimaan ja Cook Inletin ihmiset kerääntyivät kaupankäyntiä tai asumista varten. Vuonna 1837 Nushagakiin rakennettiin venäläinen ortodoksinen lähetysasema. 

Kun Alaska siirtyi vuonna 1881 Yhdysvalloille, Yhdysvaltojen viestijoukot (United States Signal Corps) rakensivat sääaseman Nushagakiin. Vuonna 1884 ensimmäinen lohenpakkaamo Bristol Bayn alueella rakennettiin nykyisen Dillinghamin itäpuolelle. Kymmenen muuta rakennettiin vuoteen 1900 mennessä. Vuonna 1904 kaupungin posti Nushagakin itäpuolella Snag Pointissa ja kaupunki nimettiin Yhdysvaltojen senaattorin Paul Dillinghamin mukaan. Tämä oli kiertänyt ahkeraan ympäri Alaskaa vuonna 1903.

Vuoden 1918 ja 1919 influenssaepidemiat jättivät vain noin 500 asukasta henkiin. Epidemian jälkeen sairaala ja orpokoti perustettiin Kanakanakiin kymmenen kilometriä etelään Dillinghamista. 

Nykyään Dillighamin tärkeimmät elinkeinot ovat ammatti- sekä urheilukalastus, kalanjalostus ja turismi.

## Lähteet

## Aiheesta muualla
Kompleksikonjugaatti

**Kompleksikonjugaatti** (myös **liittoluku**) kompleksiluvulle saadaan, kun vaihdetaan sen imaginaariosan etumerkki. Kompleksiluvun z kompleksikonjugaatista käytetään merkintää z^* tai \bar{z}.

Kompleksiluvun
: z=a+bi

kompleksikonjugaatti on

: z^* = \bar{z} = (a+bi)^* = a-bi,
missä i on imaginaariyksikkö.

Määritelmästä seuraa, että liittolukujen summa ja tulo ovat reaalilukuja

: z +\bar{z} = 2a 

: z\bar{z} = a^2 + b^2 

Jos kompeksiluku on esitetty polaarimuodossa Eulerin kaavan avulla, eli 
:  z = re^{i\theta } = r\cos \theta + ir\sin \theta \,\!,
niin sen kompleksikonjugaatti on
:  \bar{z} = re^{-i\theta } = r\cos \theta - ir\sin \theta. 

## Katso myös
* Kompleksiluku

## Lähteet

## Kirjallisuutta
* 
* 
*
Outi Mäenpää

**Outi Kirsti Johanna Mäenpää** (s. 24. helmikuuta 1962 Helsinki) on suomalainen näyttelijä. Hän opiskeli Teatteri­korkea­koulussa vuosina 1984–1988. Mäen­pää on yksi improvisaatio­teatteri Stella Polariksen perustajäsenistä.

Mäenpään opiskeluaikana Teatterikorkeakoulun johtajana toimi Jouko Turkka. Mäenpää on myöhemmin luonnehtinut Turkkaa väkivaltaiseksi niin henkisesti kuin fyysisestikin, vaikka hän ei omien sanojensa mukaan joutunutkaan tämän silmätikuksi.

## Yksityiselämä

Mäen­pää erosi miehestään Pekka Järvi­lehdosta 2001. Heillä on avio­liitostaan kaksi poikaa. Mäen­pää meni marras­kuussa 2008 kihloihin elo­kuva­tuottaja Kai Nordbergin kanssa ja avioitui hänen kanssaan 22.&nbsp;elo­kuuta 2009 Helsingissä. Avioituessaan Mäen­pää otti miehensä suku­nimen. Paris­kunta erosi vuonna 2014. Mäenpää alkoi seurustella kirjailija Juha Ruusuvuoren kanssa vuonna 2020, he kihlautuivat vappuna 2022 ja avioituivat syksyllä 2024.

Mäen­pää valmistui keväällä 2017 tunne­taito­valmentajaksi tehdäkseen sitä työtä näyttelemisen rinnalla.

## Valikoitu filmografia

Elo­kuvat, joiden rooleista Outi Mäen­pää on palkittu.

* *[[Junalinnut]]* (1998)
* *[[Muodollisesti pätevä]]* (1999–2004)
* *[[Lomalla]]* (2000)
* *[[Helmiä ja sikoja]]* (2003)
* *[[Kukkia ja sidontaa]]* (2004)
* *[[Noriko Show]]* (2004)
* *[[Musta jää (elokuva)|Musta jää]]* (2007)
* *[[Sovinto (elokuva)|Sovinto]]* (2010)

## Palkinnot

Outi Mäenpää on palkittu useasti suomalaisilla elo­kuva- ja televisio­palkinnoilla: hän on voittanut Jussi-palkinnon parhaasta nais­pää­roolista kolmesti: elo­kuvista *Lomalla* (2000), *Kukkia ja sidontaa* (2004) ja *Musta jää* (2007) sekä parhaan sivu­osa­näyttelijän Jussin kerran elo­kuvasta *Helmiä ja sikoja* (2003). Parhaan nais­näyttelijän Venla-palkinnon hän sai vuonna 2001 sarjasta *Muodollisesti pätevä*. Ruotsissa Mäenpää on palkittu vuonna 2011 Guld­bagge-palkinnolla parhaasta nais­sivu­osasta elo­kuvassa *Sovinto*. Lisäksi hän sai elokuvista parhaan nais­pää­osan palkinnon Inter­national Film­festivalilla Liettuassa *Juna­linnut* (1999), parhaan naisnäyttelijän palkinnon Portugalin Festroia-elokuvafestivaalilla *Musta jää* (2008) ja parhaan nais­sivu­osan Guld­baggen, *Sovinto* (2011)

## Teoksia

* 

## Lähteet

## Aiheesta muualla
* 
*
Rabbe Smedlund

**Rabbe Gustav Smedlund** (s. 6. lokakuuta 1948 Kokkola) on suomenruotsalainen näyttelijä, joka on näytellyt Helsingin kaupunginteatterissa, Lilla Teaternissa, Ryhmäteatterissa, teatteri Viiruksessa ja Klockriketeaternissa. Hänet tunnetaan ennen kaikkea roolistaan Muumipeikon äänenä televisiosarjassa *[[Muumilaakson tarinoita]]*.

## Ura
Smedlund opiskeli vuosina 1973–1977 Teatterikorkeakoulussa, josta valmistui näyttelijäksi. Sitä ennen hän opiskeli vuoden Göteborgin lähellä sijaitsevan yhteispohjoismaisen kansankorkeakoulun draamalinjalla. 

Smedlund on esiintynyt monissa elokuvissa ja televisiosarjoissa, kuten *[[Kasvoton mies (vuoden 1995 elokuva)|Kasvoton mies]]*, *[[Harjunpää ja kiusantekijät (elokuva)|Harjunpää ja kiusantekijät]]*, *[[Operaatio Stella Polaris (televisiosarja)|Operaatio Stella Polaris]]*, *[[Salatut elämät]]* ja *[[Kotikatu]]*. Hänen merkittävimpiin teatterirooleihinsa kuuluu Georgen rooli näytelmässä *[[Hiiriä ja ihmisiä]]*, jota esitettiin Helsingin kaupunginteatterissa ja Lilla Teaternissa 2003–2004.

Smedlundin ääni on tuttu lastenohjelmista, ja niistä merkittävimpiin rooleihin kuuluu Muumipeikon ja Nuoren Muumipapan rooli televisiosarjassa *[[Muumilaakson tarinoita]]*. Hän on ääninäytellyt monissa muissakin animaatiosarjoissa ja -elokuvissa, kuten *[[Postimies Pate]]*, *[[Alfred J. Kwak]]* ja *[[Pekka Töpöhäntä (elokuva)|Pekka Töpöhäntä]]*. Smedlund on myös näytellyt kuunnelmissa sekä lukenut dokumentteja ja luonto-ohjelmia.

Smedlund on kertonut olevansa homoseksuaali. Hän on naimisissa Bosse-nimisen miehen kanssa.

Vuonna 2010 Smedlund palkittiin Pro Finlandia -mitalilla ja 2021 Svenska kulturfondenin palkinnolla.

Smedlund on opettanut näyttelijäntyötä Teatterikorkeakoulussa sekä toiminut kummina kahdelle Teatterikorkeakoulun oppilaalle.

## Valikoitu filmografia
### Elokuvat

### Televisiosarjat

### Dubbaukset

## Lähteet
### Verkkosivut
* 
* 

### Viitteet
Raymond Washington

**Raymond Lee Washington** (15. elokuuta 1953 – 9. elokuuta 1979) oli Los Angelesista peräisin olevan The Crips -katujengin perustaja. Jengi on Yhdysvaltain pahamaineisimpia ja väkivaltaisimpia.

Washington syntyi Texasissa. Vuonna 1969 15-vuotias Raymond Washington perusti ystäviensä kanssa jengin, jonka nimeksi tuli "Baby Avenues". Myöhemmin nimeksi vaihtui "Avenue Cribs" ja vuoteen 1971 mennessä vain "Crips". Se osallistui murhiin, ryöstöihin ja huumeiden salakuljetukseen. Washingtonin ampui kilpailevan jengin jäsen vuonna 1979. Murhaajaa ei koskaan saatu selville.

## Aiheesta muualla
* A Brief History of the Los Angeles based Crips streetgangs.com
ČSA

**České aerolinie ČSA**  oli tšekkiläinen lentoyhtiö, jonka tärkein solmukohta oli Václav Havelin kansainvälinen lentoasema Prahassa. Vuodesta 2024 lähtien ČSA:n on omistanut halpalentoyhtiö Smartwings, joka käyttää ČSA:n brändiä ja ilmettä osana markkinointiaan, mutta ČSA ei enää lennä omia lentojaan.

ČSA oli 2000-luvulla suurissa talousvaikeuksissa. Koronaviruspandemian aikana yhtiötä tukivat Smartwingsin omistajat sekä kiinalaiset sijoittajat. Vuonna 2024 Smartwingsin omistajat ostivat ČSA:sta enemmistö-osuuden ja sulauttivat yhtiön Smartwingsiin. Samalla ČSA poistui SkyTeam-allianssista, jonka jäsen se oli ollut vuodesta 2001. Vuonna 1923 perustettu ČSA oli maailman 5. vanhin lentoyhtiö sen lopettaessa itsenäisen lentotoimintansa. 

## Historia
ČSA perustettiin virallisesti 6. lokakuuta 1923. Ensimmäinen lento lennettiin Aero A-14 -konetyypillä Prahasta Bratislavaan 29. lokakuuta 1923. Lyhenne ČSA on peruja Tšekkoslovakian ajalta, tullen sanoista **''Č**esko**s**lovenské **a**erolinie''. Vaikka valtio jakautui vuoden 1993 alussa, Slovakian oma yhtiö Slovak Airlines perustettiin vasta kaksi vuotta myöhemmin. ČSA jatkoi toimintaansa Tšekin tasavallan kansallisena lentoyhtiönä.

Vuonna 1957 ČSA aloitti säännölliset lennot Prahasta Moskovaan neuvostovalmisteisella Tupolev Tu-104A -koneella. Tämä konetyyppi oli yhtiön ensimmäinen suihkukone. ČSA:lla oli käytössään vuoteen 1998 asti lähes yksinomaan Tupolev-, Jakovlev- ja Iljušin-tyyppisiä koneita. Kaikki neuvostovalmisteiset koneet päätettiin korvata 1990-luku alussa länsimaisilla koneilla. Ensimmäinen länsimainen konetyyppi oli Airbus A310, jolla ČSA aloitti lennot Prahasta Istanbuliin ja Tel Aviviin.

Vuonna 2013 Korean Air osti 44&nbsp;% osuuden yhtiöstä.  Lokakuussa 2017 tšekkiläinen Travel Service Airlines osti 98&nbsp;% kyseisen yhtiön osakkeista.

## Laivasto

Laivaston keski-ikä heinäkuussa 2022 on 15,5 vuotta.

## Lähteet

## Aiheesta muualla
*ČSA
Laatokan rautatieasema

**Laatokan rautatieasema** () on Pietarin nykyaikaisin, 2003 avautunut rautatieasema.  Asema sijaitsee ydinkeskustan itäpuolella ja Nevan pohjoispuolella. Helsingin ja Moskovan väliset junat pysähtyvät asemalla.

## Historia
Rautatieaseman suunnittelu alkoi jo 1980-luvun loppupuolella, mutta rakentaminen vasta vuonna 2001. Sen on suunnitellut arkkitehti Nikita Javein.  Asema  otettiin käyttöön kesäkuussa 2003.

Elokuun 2003 ja syyskuun 2006 välillä asema toimi tilapäisesti Helsingin ja Pietarin välisten junien pääteasemana, mutta Helsingin junien lähtöasema palautui sittemmin Suomen asemalle.

## Liikenne

Ratapiha on kaksikerroksinen. Kaukoliikenteen raiteet ovat maan pinnalla ja lähiliikenteen raiteet maan alla. Rautatieaseman liikennekapasiteetti on 50 lähi- ja 26 kaukojunaparia.,

Laatokan asema palvelee erityisesti Pietarista itään ja pohjoiseen suuntautuvien ratojen junaliikennettä. Helsingin ja Moskovan (Leningradin aseman eli Lokakuun aseman) välillä liikennöivät junat pysähtyvät Laatokan asemalla. Asemalta on myös muita junavuoroja Moskovaan.

Asemalta on kulkuyhteys Laatokan metroasemalle (Ладожская). Aseman kautta kulkee myös useita linja-auto-, johdinauto- ja raitiotielinjoja.

## Lähteet

## Aiheesta muualla

* Laatokan asemasta spbin.ru 
* Aikatauluhaku kaukojunille Laatokan asemalta  (poezda.net)
* Pietaria ympäröivän alueen rataverkon kartta ja kattava interaktiivinen kuvagalleria rataosuuksia klikkaamalla  (railwayz.info)
Facta

**Facta** on vuosina 1969–1974 julkaistu 11-osainen suomenkielinen, suomalaisnäkökulmainen tietosanakirja.

*Factan* päätoimittaja oli Veli Valpola ja julkaisija Tietosanakirja Oy. Viimeisenä julkaistun täydennys- ja hakemisto-osan toimittamisesta vastasi loppuvaiheessa Maija Numminen. Sarjasta otettiin ainakin kahdeksan painosta. Sitä myytiin yli 75&nbsp;000 kappaletta. *Factan* osissa 1–10 on 5&nbsp;712 sivua, 81&nbsp;648 hakusanaa, 15&nbsp;141 kuvaa ja 511 karttaa.

*Factaa* seurasi 1980–2000-luvuilla lisäosineen *Facta 2001* -sarja, jonka 22 osaa sisältävät noin 100 000 hakusanaa. *Facta 2001* -kirjasarjasta on tehty myös digitaalisia painoksia, muun muassa CD-romilla julkaistu tietosanakirja *CD-Facta* (1994). Tämän sähköisen version ensipainoksen kehittäminen kesti neljä vuotta ja vaati arviolta 100&nbsp;000 työpäivää työtä. *CD-Factan* ulkoasun suunnitteli taiteilija Antero Kare. Palvelu toimi internetissä 31. joulukuuta 2011 saakka.

## Factan osat

* 
* 
* 
* 
* 
* 
* 
* 
* 
* 
* 

Viimeiset painokset, koko sarjan :

* 
* 
* 
* 
* 
* 
* 
* 
* 
* 
* 

## Facta 2001

*Facta 2001:n* toimituksen suunnittelusta ja johdosta vastasivat Maija Numminen, Lauri Lehtinen ja Pekka Saloranta.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Diomede (Alaska)

**Diomede** on pieni kaupunki Länsi-Alaskassa. Se sijaitsee Pienen-Diomeden saaren länsirannalla Beringinsalmessa. 

Vuoden  väestönlaskennassa asukkaita oli 146, joista valtaosa (yli 90 %) edustaa alueen alkuperäisväestöä, ingalikmiut-eskimoita, jotka harjoittavat enimmäkseen luontaiselinkeinoja (kalastus, metsästys).

Asutuskeskus sijaitsee saaren ainoalla niemekkeellä, jossa ranta ei vietä jyrkkänä rinteenä mereen. Paikkakunnalla ei ole vaikeiden jääolojen vuoksi satamaa, eikä saarella lentokenttää. Pääasiallinen yhteys 40 km:n päässä sijaitsevalle mantereelle on helikopterilla. Elintarvikkeet, polttoaine ja muu tavara saapuvat kesäisellä proomukuljetuksella. Kylä sähköistettiin 1970-luvulla dieselgeneraattoreilla.

Vesi saadaan kylän yhteisestä kaivosta, josta se pumpataan sulan maan aikaan suureen vesisäiliöön. Vesijohtoja ei kuitenkaan voi putkien jäätymisen takia rakentaa, ja vesi kannetaan koteihin. Säiliö tyhjenee maaliskuulle tultaessa, ja lopputalvesta asukkaat sulattavat vetensä jäästä.

## Lähteet
* The Native Village of Diomede  Saaren sivut (kawerak.org) 
* Community Profile: Little Diomede Harriman Expedition Retraced 

### Viitteet
Otavan iso tietosanakirja

**Otavan iso tietosanakirja. Encyclopaedia Fennica** on vuosina 1960–1965 julkaistu 10-osainen suomenkielinen tietosanakirja. Sen toimitti Ilmari Havu ja julkaisi Otava. Sarjassa on yhteensä noin 90&nbsp;000 hakusanaa. Lisäksi viimeisen osan lopussa on hakemisto, jossa on aakkosjärjestyksessä sanoja ja niiden perässä viittauksia artikkeleihin, joissa on asiaa niistä. Tavallisen hakemiston lisäksi siinä on karttahakemisto. Osa artikkeleista on lainattu *[[Iso tietosanakirja|Isosta tietosanakirjasta]]*. Otavan tavan mukaisesti artikkelit on kaikkein lyhimpiä lukuun ottamatta signeerattu nimilyhentein, joiden tarkoitteet selitetään osien aluissa. Kahdeksannen osan lopussa on karttaliite. *Otavan isoa tietosanakirjaa* on myyty yli 100&nbsp;000 sarjaa. 

## Lähteet
*
Thai Airways International

**Thai Airways International Public Co. Ltd.** () on Thaimaan suurin sekä maan kansallinen lentoyhtiö, joka perustettiin vuonna 1960. Sen päälentoasema on Suvarnabhumin lentoasema ja pääkonttori sijaitsee Bangkokissa Thaimaan pääkaupungissa. Yhtiollä on myös toissijainen solmukohta Phuketin kansainvälisellä lentoasemalla. Thai Airways on vuonna 1997 perustetun Star Alliance -lentoyhtiöalliassin perustajajäsen.

Huhtikuussa 2025 Thai Airwaysin laivasto koostuu 78 lentokoneesta, jotka ovat pääasiallisesti kapearunkoisia Airbus A320-200 -koneita, laajarunkoisia Airbus A350 -sarjan, Boeing 777 -sarjan ja Boeing 787 -sarjan koneita. Tammikuussa 2020 Thai Airways lentää 68 kohteeseen 34 maassa Aasiassa, Euroopassa sekä Oseaniassa.

## Kohteet

Tammikuussa 2020 Thai Airways lentää 68 kohteeseen 34 maassa. Neljä niistä ovat kotimaan reittejä, ja muut 64 ovat kansainvälisiä reittejä. Suurin osa kohteista on Etelä-, Kaakkois- ja Itä-Aasiassa.

## Laivasto

### Nykyinen laivasto
Huhtikuussa 2025 Thai Airwaysin laivasto koostuu seuraavista konetyypeistä. Laivaston keski-ikä on 10,2 vuotta.

## Onnettomuudet
* 31. heinäkuuta 1992: Thai Airways Internationalin lento 311 Bangkokista törmäsi Himalajan vuorenrinteeseen laskeutuessa Tribhuvanin kansainväliselle lentoasemalle Kathmandussa Nepalissa. Kaikki 133 koneessa olleet matkustajat ja miehistön jäsenet kuolivat.
*11. joulukuuta 1998: Thai Airways Internationalin lento 261 Bangkokista törmäsi soiseen riisipeltoon laskeutuessa Surat Thaniin rankkasateessa. Koneessa olevista 146 matkustajista ja miehistön jäsenistä 101 kuoli ja 45 selvisi.
* 8. lokakuuta 2018: Thai Airwaysin Boeing 747-400 ajautui ulos kiitotieltä Suvarnabhumin kansainvälisellä lentoasemalla Bangkokissa. Kukaan ei loukkaantunut onnettomuudessa.

## Lähteet

## Aiheesta muualla

* Thai Airwaysin virallinen verkkosivusto
Long Valley -kaldera

**Long Valley -kaldera** (engl. *Long Valley caldera*) on supertulivuoren purkauskraatteri itäisessä Kaliforniassa. Kraatteri sijaitsee Mammoth Laken ja Mammoth Mountainin seuduilla Mono Lake -järvestä etelään, Bishopista pohjoiseen. Kalderan koko on 32&nbsp;×&nbsp;16&nbsp;kilometriä, syvyys 2,6&nbsp;kilometriä. Alueella on ollut vulkaanista toimintaa hieman yli 3 miljoonaa vuotta.

Kaldera syntyi 760&nbsp;000 vuotta sitten. Se sai alkunsa VEI 8 -luokan tulivuorenpurkauksesta, jossa laavaa virtasi 24–50 kilometrin päähän. Purkaus vapautti 600 kuutiokilometriä vulkaanista kiveä, tuhkaa ynnä muuta. 300&nbsp;km³ lensi noin 40 kilometrin korkeuteen, mutta suurin osa putosi takaisin. Tuhkaa satoi miltei nykyisen Omahan alueelle asti.

## Lähteet